stanford-oval/wikipedia huggingface dataset:
נונאטאק טרמינוס

| --- | --- |
אין תמונה חופשית
 מידע כללי
 גובה:  670 מ' 
 מיקום:  אזור הברית האנטארקטית,
 קואורדינטות:  69°52′00″S 68°20′00″W﻿ / ﻿69.8667°S 68.3333°W﻿ / -69.8667; -68.3333
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהנונאטאק טרמינוס(למפת חצי האי האנטארקטי רגילה) בסיס חנרל ברנרדו אוהיגינס ריקלמהנונאטאק טרמינוס(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאק טרמינוס(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאק טרמינוס
 
נונאטאק טרמינוס (באנגלית: Terminus Nunatak; מילולית: נונאטאק "נקודה סופית") הוא נונאטק בולט, בחוף המערבי של ארץ פאלמר שבאנטארקטיקה. גובהו 670 מטרים מעל פני הים, והוא ממוקם בין קרחון יוריקה וקרחון ריילי; במרחק של 0.9 קילומטרים ממפרצון ג'ורג' השישי.
היסטוריה > גילוי ומיפוי הנונאטאק

נונטאק זה צולם לראשונה מהאוויר על ידי לינקולן אלסוורת', בטיסתו מעל האזור ב־23 בנובמבר 1935.
הנונאטאק מופה בהתבסס על תצלומים אלה על ידי וו. ל. ג. יוארג.
הנונאטאק נסקר לראשונה בשנת 1936 על ידי המשלחת הבריטית אל ארץ גרהאם בהנהגת ג'ון רידוך ריימיל, ולאחר מכן בשנת 1948 על ידי סקר שטחי חסות איי פוקלנד.
היסטוריה > מקור השם

השם ניתן לנונאטאק מאחר שהוא מסמן את סוף מסלול המזחלות ממדף הקרח של וורדי, במורד קרחון יוריקה למפרץ ג'ורג' השישי. השם הוענק לו במסגרת סקר שטחי חסות איי פוקלנד.
מרכז ירושלים לתקשורת

| --- | --- |

 תקופת הפעילות:  1998–הווה (כ־26 שנים)
 
מרכז ירושלים לתקשורת (אנגלית: Jerusalem Media and Communications Centre) הוא מכון מחקר ומידע פלסטיני שנוסד בשנת 1988 במטרה לעזור לעיתונאים לחוקרים לקבל מידע על הרשות הפלסטינית.
המרכז עורך מחקרים בנושאים שונים, מפרסם תרגומים של חדשות ומאמרים מהשפה הערבית לאנגלית, עורך סקרים בשאלות שעל הפרק בקרב האוכלוסייה הפלסטינית, עורך סקרי שוק ומקיים כנסים ופאנלים בנושאים שונים וימי עיון והכשרות. מנהל המרכז הוא ד"ר רסאן אל-חטיב, לשעבר שר התכנון ברשות הפלסטינית.
נוהל חבצלת

"תיקי חבצלת" במשרדי קול ישראל
נוהל "חבצלת" מפרט את כללי הטקס להלוויה ממלכתית בישראל. בגרסתו הנוכחית גובש הנוהל בהחלטת ממשלה המבוססת על החלטה קודמת של ועדת השרים לענייני סמלים וטקסים.
הנוהל

האישים שבעת לווייתם מופעל נוהל "חבצלת" הם:
נשיא המדינה ונשיא המדינה לשעבר
ראש הממשלה וראש הממשלה לשעבר
ראש הממשלה החלופי וראש הממשלה החלופי לשעבר
יושב ראש הכנסת ויושב ראש הכנסת לשעבר
שר מכהן
נשיא בית המשפט העליון
אדם אחר שממשלת ישראל או ועדת השרים לענייני סמלים וטקסים החליטה להפעיל את הנוהל בהלווייתו.
האחריות על ביצוע נוהל "חבצלת" מוטלת על מרכז ההסברה. ביצוע הקבורה מוטל על צה"ל, אך בעת מלחמה או במצב כוננות למלחמה מועברת משימה זו למשטרת ישראל.
בהשאלה

בהשאלה לתחום העיתונאות, "חבצלת" הוא כינוי לאוסף מאמרים וכתבות השמורים במערכות החדשות, לפרסום נקרולוג במקרה של אישיות ממלכתית. "תיקי חבצלת" מוכנים מראש גם עבור אישים מתחומי התרבות והבידור, ונעשה בהם שימוש בלוח המשדרים עם פטירתם.
על בסיס נוהל "חבצלת" ניתן השם "חבצלת פיגועים" לנוהל הבאתו לקבורה של אזרח שנהרג בפיגוע או בפעולה מלחמתית.
הערות שוליים

↑  רוביק רוזנטל, טייס אוטומטי ותמונת חתונה, באתר "הזירה הלשונית", 21 בדצמבר 2007
↑  חוזר מנכ"ל, נוהל ”חבצלת פיגועים“, משרד הפנים, 2007
כיסוי לוחית הרישוי והשמשה הקדמית של רכב שנפגע בפיגוע ירי, כדי למנוע פרסום פרטים מזהים בטרם תימסר הודעה רשמית למשפחות הנפגעים
נובי פאזאר

ערך זה עוסק בעיר בסרביה. אם התכוונתם לעיר בבולגריה, ראו .
| --- | --- |
סמל נובי פאזארסמל נובי פאזאר
נובי פאזאר, 2007
נובי פאזאר, 2007
 מדינה:  סרביה סרביה
 מחוז:  ראשקה
 ראש העיר:  מֵהוֹ מאחומוביץ' (SDP)
 תאריך ייסוד:  1461
 שטח:  742 קמ"ר
 גובה:  477 מטרים
 אוכלוסייה:  ‏
  ‑ בעיר:  66,527 (2011)
  ‑ במטרופולין:  100,410 (2011)
 קואורדינטות:  43°9′0″N 20°31′0″E﻿ / ﻿43.15000°N 20.51667°E﻿ / 43.15000; 20.51667
 אזור זמן:  UTC +1
 www.novipazar.rs
  מפת מיקום  מפה מפורטת   (למפת סרביה מוגדלת) בלגרד נובי סאד  ניש קראגויבאץ סובוטיצה זרניאנין פנצ'בו צ'אצ'אק קראלייבו קוסובו רומניה בולגריה מקדוניה הצפונית  אלבניה מונטנגרו בוסניה והרצג.  קרואט. הונגריה הים האדריאטי נובי פאזאר (למפת סרביה רגילה) בלגרד נובי סאד  ניש קראגויבאץ סובוטיצה זרניאנין פנצ'בו צ'אצ'אק קראלייבו קוסובו רומניה בולגריה מקדוניה הצפונית  אלבניה מונטנגרו בוסניה והרצג.  קרואט. הונגריה הים האדריאטי נובי פאזאר   he tabBackground:;tabBorder:#aaa;defaultTab:0;
נובי פאזאר (בסרבית: Novi Pazar, ‏Нови Пазар) היא עיר בדרום-מערב סרביה, התשיעית בגודלה במדינה.
אטימולוגיה

בתקופת הממלכה הסרבית של ימי הביניים התפתחה ליד הסטארי ראס עיר שוק שכונתה טָרְגוֹבִישְטָה (בסרבית: Trgovište שמשמעה עיר שוק). במהלך המאה ה-14, לאחר הכיבוש העות'מאני הקימו העות'מאנים באזאר חדש, אשר שכן 11 קילומטרים מזרחית לישן וכונה בטורקית: "Yeni Pazar" – הבאזאר החדש. הסרבים קראו ליישוב הישן Staro Trgovište – השוק הישן, וליישוב החדש Novo Trgovište – השוק החדש. הבאזאר החדש התפתח לכדי העיר המודרנית והיא נודעה בשמה העות'מאני עד לכיבושה על ידי ממלכת סרביה במהלך מלחמת הבלקן הראשונה. ממועד זה שונה שמה לשם הנוכחי (Novi בסרבית: חדשה).
היסטוריה

ב-1455 נכבש האזור על ידי צבאותיו של מהמט השני, סולטאן האימפריה העות'מאנית וב-1461 הוקם היישוב כעיר שוק, אשר נכללה בהמשך בשטחי סנג'ק בוסניה של העות'מאנים. העיר שכנה על נתיב הסחר לראגוזה וזכתה לשגשוג כלכלי. לאחר המלחמה העות'מאנית-רוסית (1877–1878) בה הובסו העות'מאנים השתלטה האימפריה האוסטרו-הונגרית דה פקטו על נובי פאזאר, יחד עם שאר אזור סנג'ק. על פי הסכם בין הצדדים ממאי 1879, השלטון בעיר כבכל אזור סנג'ק נשאר בידי העות'מאנים, אך האוסטרים הורשו להחזיק צבא בעיר. ב-1908 הסיגו האוסטרים את צבאם מהעיר תמורת הסכמה בשתיקה של העות'מאנים לסיפוח בוסניה הרצגובינה במסגרת משבר בוסניה. במלחמת הבלקן הראשונה, נכבשה העיר על ידי ממלכת סרביה, אשר מיד הנהיגה במקום שלטון סרבי. בתחילת 1913 הכריזה סרביה על הקמת בית משפט סרבי בעיר. בנובמבר 1915 נכבשה העיר בידי גדודים גרמנים וכוחות בולגרים. בעיר נלקחו שלל חמישים תותחים גדולים.
ב-6 באפריל 1941 במהלך מלחמת העולם השנייה, תקפה גרמניה הנאצית את ממלכת יוגוסלביה והשתלטה עליה תוך ימים אחדים. כוחות הצ'טניקים ניסו מספר פעמים לשחרר את העיר ללא הצלחה, והוא נותר בשליטה גרמנית. ב-28 בנובמבר 1944 הצליחו כוחות הפרטיזנים של טיטו לשחרר את העיר והיא נכללה בהמשך בשטחה של הרפובליקה הפדרלית הסוציאליסטית של יוגוסלביה. לאחר פירוק יוגוסלביה נכללה העיר בשטחי סרביה.
אקלים

בנובי פאזאר שורר אקלים יבשתי לח. כמות המשקעים השנתית עומדת על 900 מילימטרים. הטמפרטורה השנתית הממוצעת המרבית עומדת על C° ‏15.3 והמזערית על C° ‏5.6.
| אקלים בנובי פאזאר> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בנובי פאזאר> ינואר.2.7.-3.9.71 | אקלים בנובי פאזאר> פברואר.5.6.-2.4.64 | אקלים בנובי פאזאר> מרץ.11.1.1.5.66 | אקלים בנובי פאזאר> אפריל.15.5.5.74 | אקלים בנובי פאזאר> מאי.20.1.9.2.92 | אקלים בנובי פאזאר> יוני.23.6.12.5.78 | אקלים בנובי פאזאר> יולי.26.1.14.1.68 | אקלים בנובי פאזאר> אוגוסט.26.4.13.8.62 | אקלים בנובי פאזאר> ספטמבר.22.7.10.7.69 | אקלים בנובי פאזאר> אוקטובר.16.5.6.4.80 | אקלים בנובי פאזאר> נובמבר.8.8.1.6.93 | אקלים בנובי פאזאר> דצמבר.4.3.−1.8.83 | אקלים בנובי פאזאר> שנה.15.3.5.6.900 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: CLIMATE: NOVI PAZAR, באתר climate-data.org
תרבות ואמנות

נובי פאזאר נחשבת למרכז התרבותי של הבוסנים בסרביה, ושל האזור ההיסטורי "סנג'ק נובי פאזאר". בקצה העיר נמצא אתר המורשת העולמית סטארי ראס. בעיר שוכן מסגד אָלְטוּן אָלֶם (אנ') שהוקם במהלך המאה ה-16 וסמוך אליו חמאם שהוקם במאה ה-17.
הקהילה היהודית

תיעוד לנכחות סוחרים יהודים בעיר קיים במסמכים מ-1776. קהילה יהודית ספרדית נוסדה בנובי פאזאר בשלהי המאה ה-18 על ידי מהגרים מסרייבו ודוברובניק. בני הקהילה עסקו במסחר ובמלאכה זעירה. ב-1807 מנתה הקהילה 100 נפשות וב-1866 נמנו בנובי פאזאר 200 יהודים. בראשית המאה ה-19 הוקם בית העלמין וב-1859 הוקם בית הכנסת הקהילתי. ב-1899 מנתה הקהילה 170 נפשות, לאחר מלחמת העולם הראשונה וכינון ממלכת יוגוסלביה 212 נפשות ובפרוץ מלחמת העולם השנייה נמנו בנובי פאזאר 297 יהודים. לקהילה זו השתייכו מספר משפחות יהודיות שהתגוררו בעיירות: סְיֶינִיצָה (אנ'), ראשקה (אנ'), טוּטִין (אנ'), ודוּגָה פּוֹלִיאָנָה (אנ'). לאחר כיבוש יוגוסלביה על ידי גרמניה הנאצית הוחל ברדיפות יהודים. מקצת מבני הקהילה הצליח להימלט לשטחי קוסובו שהיו נתונים לשליטה איטלקית. בהמשך הועברו לשטחי אלבניה "הישנה", פוזרו במקומות יישוב שונים וכך ניצלו.
במרץ 1942 נערכה אקציה בנובי פאזאר במהלכה נעצרו מרבית היהודים שנותרו בעיר. בהמשך, גורשו מרביתם למחנה הריכוז סיימישטה ושם מצאו את מותם. לאחר תום מלחמת העולם השנייה שבו שרידי הקהילה לעיר וב-1947 נמנו בעיר 36 יהודים. עם זאת, לא חודשו חיי קהילה ובהדרגה עזבו היהודים את העיר. בבית העלמין היהודי הוקם גלעד לזכר הנרצחים בשואה. בראשית שנות ה-60 של המאה ה-20 לא נמנו יהודים בעיר. בראשית המאה ה-21 עמד על תילו מבנה בית הכנסת, וכן היו מצויים בעיר שרידי בית העלמין היהודי. במוזיאון "ראס" לתרבות ואמנות בנובי פאזאר מצויים עדויות וחפצי מורשת יהודית של הקהילה.
הערות שוליים

↑  "2011 Census of Population, Households and Dwellings in The Republic of Serbia: Ethnicity - Data by municipalities and cities" Statistical Office of Republic Of Serbia, Belgrade. 2012.
↑  המצב בבלקן, האחדות, 19 בנובמבר 1912
↑  בתי משפט סרבים בערים הלכודות, החרות, 8 בינואר 1913
↑  מלחמת הבלקן, החרות, 24 בנובמבר 1915
↑  מלחמת הבלקן, החרות, 25 בנובמבר 1915
↑  תלגרמים אחרונים, החרות, 24 בנובמבר 1915
↑  היסטוריה של נובי פאזאר, באתר novipazar.greeters.info (באנגלית).
↑  נובי פאזאר, באתר אנציקלופדיה בריטניקה (באנגלית).
1 2  The Jewish Heritage of Novi Pazar: A Case of Decaying Memory, באתר אוניברסיטת ג'ונס הופקינס (באנגלית).
↑  צילום מבנה בית הכנסת בנובי פאזאר (2002), באתר המרכז לאמנות יהודית.
↑  צילום הגלעד לזכר הנרצחים בשואה מבית העלמין היהודי בעיר (1966), באתר המרכז לאמנות יהודית.
↑  הקהילה היהודית בנובי פאזאר, בתוך: צבי לוקר (עורך), פנקס הקהילות – יוגוסלאוויה, הוצאת יד ושם, ירושלים, 1988, עמ' 194–195.
↑  צילום מבית העלמין היהודי בנובי פאזאר (2002), באתר המרכז לאמנות יהודית.
↑  מגילת אסתר הכתובה על קלף המוצגת במוזיאון ראס בנובי פאזאר, באתר המרכז לאמנות יהודית.
| --- | --- |
בקרת זהויות :  NLI: 987007557214205171  GND: 4117937-7  LCCN: n81038846  MusicBrainz: 3cedfb42-7180-4021-b6ab-69916b0f86e1  NKC: ge256125  TDVİA: yenipazar--sirbistan  VIAF: 126676520   WorldCat (עם VIAF): 126676520
מריו נגד דונקי קונג

| --- | --- |

 כללי
 תאריך הוצאה:  24 במאי 2004
 סוגה:  פלטפורמה פאזלים
 פיתוח:  Nintendo Software Technology
 הוצאה לאור:  נינטנדו
 ארץ מקור:  ארצות הברית
 דרישות תוכנה
 פלטפורמות:  Game Boy Advance, Nintendo DS, Nintendo DSi, Nintendo 3DS, Wii U, Nintendo Switch
 www.mariovsdk.com
מריו נגד דונקי קונג (במקור:Mario vs. Donkey Kong) היא סדרת משחקי וידאו ספין אוף המשלבת את דמויותיהם של מריו ודונקי קונג. המשחק פותח על ידי Nintendo Software Technology שהיא חטיבת הפיתוח של חברת נינטנדו בצפון אמריקה. המשחק הוא מסוג פלטפורמה פאזלים, והעלילה מתבססת על יריבותם הוותיקה של השניים. בסדרה זו יצאו חמישה משחקים מקוריים, וגרסת חידוש אחת למשחק המקורי.
משחקיות

כל המשחקים בסדרה הם משחקים המשלבים פלטפורמה ופאזלים, ובדרך כלל המטרה של מריו היא להגיע לדלת הבאה במטרה לתפוס את דונקי קונג. רמת הפאלים איננה קשה, וכל משחק ניתו להשלים במספר שעות בודדות. המשחקים בסדרה יצאו במשך השנים למגוון הקוננסולות של נינוטנדו. רוב המשחקים בסדרה קיבלו ציונים גבוהים מהמבקרים.
| שם המשחק | שנת יציאה | פלטפורמה | ביקורות וציונים |
| --- | --- | --- | --- |
| Mario vs. Donkey Kong | 2004 | Game Boy Advance. | 76 |
| March of the Minis | 2006 | Nintendo DS | 76 |
| Minis March Again! | 2009 | Nintendo DS | 82 |
| Mini-Land Mayhem! | 2010 | Nintendo DS | 79 |
| Tipping Stars | 2015 | Nintendo 3DS & Wii U | 70 |
| Mario vs. Donkey Kong [Switch Remake] | 2024 | Nintendo Switch | 76 |
הערות שוליים

↑  Nintendo Life, Mini Mario & Friends amiibo Challenge Launches in Japan This Month, Nintendo Life, ‏2016-01-13 (באנגלית בריטית)
1 2  Mario vs. Donkey Kong, www.metacritic.com (באנגלית)
↑  Mario vs. Donkey Kong 2: March of the Minis, www.metacritic.com (באנגלית)
↑  Mario vs. Donkey Kong: Minis March Again!, www.metacritic.com (באנגלית)
↑  Shigeru Miyamoto : Super Mario Bros., Donkey Kong, The Legend of Zelda, Bloomsbury Academic, 2015, ISBN 978-1-62892-468-8
↑  Mario vs. Donkey Kong: Tipping Stars, www.metacritic.com (באנגלית)
| מריו (זיכיון) |
| --- | --- | --- |
| המשחקים הנמכרים ביותר בזיכיון | האחים סופר מריו (1985)‏ • האחים סופר מריו 3 (1988)‏ • סופר מריו וורלד‏ (1990)‏ • סופר מריו 64‏ (1996) • האחים סופר מריו החדשים‏ (2006) • האחים סופר מריו החדשים Wii‏ (2009)‏ • האחים סופר מריו החדשים U‏ (2012)‏ • מריו קארט 8‏ (2014)‏ • סופר מריו אודיסי‏ (2017) • רשימה מורחבת של כל משחקי הזיכיון |  |
| סדרות המשחקים המרכזיות | סופר מריו • מריו קארט • מריו פארטי • |  |
| סדרות משחקי ספין-אוף | דונקי קונג(אנ') • לואיג'י(אנ') • ואריו(אנ') • יושי(אנ')  • מריו נגד דונקי קונג |  |
| מדיות נוספות | סרט לייב-אקשן • סרט אנימה(אנ') • סדרת טלוויזיה • סרט הנפשה ממוחשבת |  |
| דמויות מרכזיות | מריו • לואיג'י • הנסיכה פיץ' • טואוד • יושי • באוזר • ואריו • ואלואיג'י • דונקי קונג • באוזר ג'וניור • הנסיכה דייזי • רוזלינה • דידי קונג • בירדו • פאולין(אנ') • קופלינגים(אנ') |  |
| שונות | נעימת הנושא של האחים סופר מריו • נינטנדו • שיגרו מיאמוטו • צ'ארלס מרטינה • סופר נינטנדו וורלד |  |
מרשל סרנת

| --- | --- |

 לידה:  1 באוגוסט 1929 שיקגו, ארצות הברית 
 פטירה:  19 ביולי 2006 (בגיל 76) 
 ענף מדעי:  כלכלה, בנקאות ומימון
 מקום לימודים:  תואר ראשון בכלכלה באוניברסיטה העברית בשנת 1955;  תואר שני במנהל עסקים באוניברסיטת נורת'ווסטרן בשנת 1957;   תואר דוקטור לפילוסופיה באוניברסיטת נורת'ווסטרן בשנת 1965
 מנחה לדוקטורט:  דן פטינקין
 בת זוג:  כרמלה שיינקר, 17 בינואר 1956
 תרומות עיקריות
 בנקאות ומימון
 
מרשל סרנת בקריה האקדמית אונו
מרשל סרנת, פרופ' ירון זליכה ופרופ' יעקב נאמן
מרשל סרנת (באנגלית: Marshall Sarnat: ‏1 באוגוסט 1929 שיקגו, אילינוי – 19 ביולי 2006) היה מבכירי הכלכלנים ומאבות תחום המימון בישראל.
בשנת 1962, הקים יחד עם פרופ' חיים בן שחר ואחרים את "המכון הישראלי למחקר פיננסי", שפעל בירושלים, ושימש מכון מחקר תאורטי ואמפירי מרכזי בנושאי ההשקעה בבורסה. המכון סיפק, בין היתר, אנליזות והערכות שווי על חברות מרכזיות במשק ובנה את התשתית למסד נתונים כמותי של שיעורי התשואה על מניות ואיגרות חוב שנסחרו בזמנו בבורסה.
סרנת היה מראשוני חוקרי שוק ההון, הבורסה והבנקים בישראל ואיש חינוך בתחום מנהל עסקים. סרנת היה ממיסדי בית הספר למנהל עסקים באוניברסיטה העברית ובשלוחת אוניברסיטת מנצ'סטר, שהפכה לקריה האקדמית אונו. הספר של חיים לוי, משה סמיט ומרשל סרנת, "הבורסה וההשקעה בניירות־ערך", היה בזמנו המדריך הרחב והמקיף ביותר בישראל בתחום זה. מהדורה מורחבת של הספר יצאה לאור בשנת 1999.
היה חבר בוועדת החקירה הממלכתית לחקר משבר מניות הבנקים, הרי היא ועדת בייסקי, שהייתה לה השפעה עמוקה על הניהול הבנקאי במשק, ובמיוחד על הפרדת הפעילות המסחרית של הבנקים מפעילותם בשוק ההון.
סרנת היה פרופסור מן המניין למנהל עסקים בקריה האקדמית אונו, וכיהן בה בתפקיד דיקן הפקולטה למנהל עסקים.
ביוגרפיה

מרשל סרנת נולד ב-1 באוגוסט 1929 בשיקגו, אילינוי, למאוריץ ודינה (לבית לוי) סרנתצקי. עלה לישראל בשנת 1950.
סרנת קיבל תואר ראשון בכלכלה באוניברסיטה העברית בשנת 1955 ותואר שני במנהל עסקים באוניברסיטת נורת'ווסטרן בשנת 1957. קיבל תואר דוקטור לפילוסופיה באוניברסיטת נורת'ווסטרן בשנת 1965.
באקדמיה

סרנת לימד באוניברסיטה העברית, החל מדרגת מדריך בשנת 1959. בשנת 1967 הועלה לדרגת מרצה בכיר ובשנת 1972 הועלה לדרגת פרופסור חבר. בשנת 1976 הועלה לדרגת פרופסור מן המניין.
סרנת מונה להיות המנהל אקדמי של הקריה האקדמית אונו, בשנת 1995. היה פרופסור אורח באוניברסיטת ניו יורק, באוניברסיטת קליפורניה, באוניברסיטת ברקלי, באוניברסיטת קליפורניה בלוס אנג'לס ובאוניברסיטה החדשה של ליסבון (NOVA University Lisbon) (פורטוגל). מונה להיות מנהל פרויקט במכון פלורסהיימר למחקרי מדיניות בשנים 1989–1993. כיהן כעמית מחקר בכיר במכון הבינלאומי לניהול, ברלין, 1975-1977. סרנת הוזכר כמחנך פיננסי ראוי לציון ברשימת מרקיז מי ומי (Marquis Who's Who).
סרנת כיהן כדיקן מייסד של הפקולטה למנהל עסקים בקריה האקדמית בקרית אונו.
בתחום האקדמי סרנת היה אחד החלוצים בחקר ההחלטות על הקצאת משאבים בשווקים פיננסים, שמאופיינים באי-ודאות. יחד עם עמיתו פרופ' חיים לוי הוא כתב את אחד הספרים הבסיסיים בתחום.
סרנת היה בעד פעולה של שוק חופשי, אך חשב שכאשר יש בנקים עם כוח שוק גדול מדי נוצר כשל, והדרך היחידה להתגבר עליו הוא באמצעות התערבות ממשלתית.
חברות בארגונים

חבר האגודה הישראלית לכלכלה
חבר באיגוד הפיננסי האירופאי (European Finance Association) (סגן נשיא 1982, נשיא 1983)
חבר באיגוד הפיננסי האמריקאי (American Finance Association)
חבר באחווה בטה גמא סיגמא (Beta Gamma Sigma)
פרסומים נבחרים

חיים לוי, משה סמיט ומרשל סרנת, הבורסה וההשקעה בניירות־ערך, 1999, באתר הוצאת שוקן, מסת"ב 965-19-0436-4
ג'ון דילבסקי, מרשל סרנת, על החקיקה הפיננסית ומבנה שוק ההון, באתר הספרייה הלאומית
חיים לוי, משה סמיט ומרשל סרנת, הבורסה וההשקעה בניירות-ערך, הוצאת שוקן, 1978
75 שנה לבנק לאומי, הוצאת בנק לאומי, 1978. כולל ארבעה חלקים, לפי תקופות פעילות הבנק, שחוברו על ידי חוקרים בתחום ההיסטורי-כלכלי של התקופה.
Haim Levy, Marshall Sarnat, Capital investment and financial decisions, Prentice Hall, 1994 - Business enterprises - 782 pages
Haim Levy, Marshall Sarnat Portfolio and Investment Selection: Theory and Practice, Prentice Hall (1984)
Dunbar, Roger L. M., Marshall Sarnat, “Measuring industrial stagnation: The case of the US railroads”, Journal of Industrial Economics 1980, 28: 255-268
Financial Decision Making Under Uncertainty, edited by Haim Levy and Marshall. Sarnat (Academic Press 1977)
הערות שוליים

1 2 3 4  אבי טמקין וסטלה קורין-ליבר, ‏נפטר פרופ' מרשל סרנת מבכירי הכלכלנים וממתנגדי הכוח לבנקים, באתר גלובס, 20 ביולי 2006
↑  הבורסה וההשקעה בניירות־ערך, באתר הוצאת שוקן, מסת"ב 965-19-0436-4
↑  צבי זרחיה, פרופ' מרשל סרנת: רפורמה של ממש במערכת הפיננסית מחייבת הפרדה של הבנקים משוק ההון, באתר הארץ, 19 ביולי 2004
1 2  מרשל סרנת, רפורמה של ממש במערכת הפיננסית, באתר TheMarker‏, 2 במאי 2004
1 2 3  ‏Marshall Sarnat, באתר prabook
↑  הועלו בדרגה באוניברסיטה, על המשמר, 17 באוגוסט 1967
↑  בין השאר, פרופ' גרוס - על התקופה העות'מאנית ופרופ' מרשל סרנת על תקופת מדינת ישראל - החל ממחצית התקופה.
| --- | --- |
בקרת זהויות :  NLI: 987007463223605171  BIBSYS: 90169255  BnF: cb12290940c (data)  CiNii: DA03033720  GND: 170156613  ISNI: 0000 0001 1764 6076  LCCN: n50015590  NKC: xx0027615  NLA: 35476233  NTA: 069652155  RERO: 02-A003786668  SUDOC: 031752144  VIAF: 56673322   WorldCat (עם VIAF): 56673322
נונאטאק נלסון (אנטארקטיקה)

ערך זה עוסק בנונאטאק בארץ ויקטוריה שבאנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 רכס הרים:  הרי ויקטורי 
 קואורדינטות:  72°56′00″S 167°54′00″E﻿ / ﻿72.9333°S 167.9°E﻿ / -72.9333; 167.9
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאק נלסון(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאק נלסון
 
נונאטאק נלסון (באנגלית: Nelson Nunatak) הוא נונאטאק המכוסה ברובו קרח, בהרי ויקטורי, באזור חוף בורכגרווינק של ארץ ויקטוריה, שבאנטארקטיקה.
הנונאטאק ממוקם במרכזו של קרחון הנד.
היסטוריה > גילוי ומיפוי הנונאטאק

הנונאטאק מופה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1960–1964.
היסטוריה > מקור השם

שמו של הנואנטאק ניתן לו על ידי הוועדה המייעצת לשמות אנטארקטיים.
הנונאטאק נקרא של שמו של תומאס ר. נלסון (Thomas R. Nelson), מצי ארצות הברית, שהיה מכונאי בניין בתחנת מקמרדו בשנת 1967.
נבחרת דרום וייטנאם בכדורגל

נבחרת דרום וייטנאם בכדורגל הייתה נבחרת הכדורגל הלאומית של מדינת דרום וייטנאם מ-1949 עד 1975.
נבחרת דרום וייטנאם השתתפה בשני גביעי אסיה בהם סיימה במקום הרביעי. ב-1991 התאחדה הנבחרת עם נבחרת צפון ווייטנאם ל"נבחרת וייטנאם" (הנבחרת לא שיחקה מ-1976 עד 1990).
כל גביעי העולם

1930 עד 1970 - לא נכנסה
1974 - לא העפילה
כל גביעי אסיה

| שנה | סיבוב | משחקים | ניצחונות | תיקו* | הפסדים | שערי זכות | שערי חובה |
| --- | --- | --- | --- | --- | --- | --- | --- |
| הונג קונג (1876–1959) 1956 | מקום רביעי | 3 | 0 | 1 | 2 | 6 | 9 |
| קוריאה הדרומית 1960 | מקום רביעי | 3 | 0 | 0 | 3 | 2 | 12 |
ישראל 1964: לא העפילה
איראן (1964–1979) 1968: לא העפילה
תאילנד 1972: פרשה
איראן (1964–1979) 1976: לא העפילה
| סה"כ | 2/6 | 6 | 0 | 1 | 5 | 8 | 21 |
משחקי תיקו כוללים גם משחקים שהוכרעו בבעיטות הכרעה
מריו סטרויקנס

מריו סטרויקנס (נולד ב-29 בספטמבר 2004) הוא כדורגלן בלגי המשחק כקשר התקפי באנדרלכט מליגת העל הבלגית.
קריירה

סטרויקנס גדל במערכת הנוער של אנדרלכט וחתם על חוזה מקצועי ראשון בדצמבר 2020. בינואר 2021 ערך את הופעת הבכורה שלו בקבוצה הבוגרת בהפסד לאופן.
ביולי 2022, האריך סטרויקנס את חוזהו באנדרלכט עד 2024. באוקטובר 2022 כבש את שערי הבכורה שלו בניצחון 1-3 על מאלינס.
נבחרת לאומית

סטרויקנס שיחק בנבחרת הנוער של בלגיה ובספטמבר 2023 ערך את הופעת הבכורה שלו בנבחרת הצעירה בניצחון על קזחסטן.
הערות שוליים

↑  MARIO STROEYKENS PROLONGE JUSQU’EN 2024, rsca
נבחרת דרום אפריקה בכדורסל

| --- | --- |
דרום אפריקה
 מידע כללי
 התאחדות:  התאחדות הכדורסל של דרום אפריקה
 הצטרפות:  1992
 השתייכות:  פיב"א אפריקה
 דירוג פיב"א (10 באוגוסט 2024):  124      
  - ניקוד פיב"א:  66.1
 
 אליפות אפריקה בכדורסל
 הופעות:  9 (הראשונה ב-1997)
 ההישג הטוב:  מקום תשיעי (1997, 2003)
 
נבחרת דרום אפריקה בכדורסל היא נבחרת הכדורסל הלאומית של דרום אפריקה. הדירוג הנוכחי של נבחרת דרום אפריקה ברשימת הדירוג של פיב"א לנבחרות גברים, הוא המקום ה-124 בעולם, נכון ל-10 באוגוסט 2024, ללא שינוי לעומת דירוג קודם.
נבחרת דרום אפריקה נחשבת לנבחרת חלשה ולמרות שהשתתפה תשע פעמים באליפות אפריקה בכדורסל, ארבע פעמים מתוכן היא סיימה במקום האחרון. הישג השיא של הנבחרת הוא המקום התשיעי באליפות אפריקה בכדורסל בשנת 2003. נבחרת דרום אפריקה מעולם לא העפילה למשחקים האולימפיים או לאליפות העולם בכדורסל.
כל אליפויות אפריקה

| אליפות אפריקה בכדורסל |
| --- | --- | --- | --- | --- |
| שנה | מיקום | משחקים | ניצחונות | הפסדים |
קניה 1993: לא השתתפה
אלג'יריה 1995: לא השתתפה
| סנגל 1997 | מקום תשיעי | 4 | 0 | 4 |
| אנגולה 1999 | מקום 12 | 6 | 0 | 6 |
| מרוקו 2001 | מקום 12 | 5 | 0 | 5 |
| מצרים 2003 | מקום תשיעי | 6 | 3 | 3 |
| אלג'יריה 2005 | מקום 12 | 7 | 1 | 6 |
| אנגולה 2007 | מקום 13 | 6 | 2 | 4 |
| לוב 2009 | מקום 15 | 5 | 1 | 4 |
| מדגסקר 2011 | מקום 14 | 5 | 1 | 4 |
חוף השנהב 2013: לא השתתפה
תוניסיה 2015: לא העפילה
| תוניסיה סנגל 2017 | מקום 15 | 3 | 0 | 3 |
רואנדה 2021: פרשה
אנגולה 2025: לא העפילה
| סך הכל | 9 הופעות | 47 | 8 | 39 |
הערות שוליים

↑  דירוג לנבחרות לאומיות גברים באתר פיב"א
נונאטאק ניו ייר

| --- | --- |
אין תמונה חופשית
 מידע כללי
 מיקום:  אזור הברית האנטארקטית,
 קואורדינטות:  71°02′00″S 71°12′00″E﻿ / ﻿71.0333°S 71.2°E﻿ / -71.0333; 71.2
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאק ניו ייר(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאק ניו ייר
 
נונאטאק ניו ייר (באנגלית: New Year Nunatak; מילולית: נונאטאק השנה החדשה או נונאטאק ראש השנה) הוא נונאטאק המצוי בחלקם המרכזי של נונאטאקי מאנינג בחלקו הדרום מזרחי של מדף הקרח אמרי באדמת מק. רוברטסון שבאנטארקטיקה.
היסטוריה > גילוי הנונאטאק

הנונאטאק התגלה באמצעות תצלומי אוויר שבוצעו על ידי משלחת המחקר האנטארקטי הלאומית של אוסטרליה (Australian National Antarctic Research Expeditions) בשנת 1957.
היסטוריה > מקור השם

שמו של הנונאטאק ניתן לו על ידי ועדת השמות האנטארקטית של אוסטרליה, מאחר שמשלחת המחקר האנטארקטית הסובייטית הגיעה לנונאטאק ביום ראש השנה האזרחית בשנת 1966.
נונאטאק ליזארד

| --- | --- |
אין תמונה חופשית
 מידע כללי
 גובה:  800 מ' 
 מיקום:  אזור הברית האנטארקטית,
 קואורדינטות:  69°30′S 71°03′W﻿ / ﻿69.5°S 71.05°W﻿ / -69.5; -71.05
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהנונאטאק ליזארד(למפת חצי האי האנטארקטי רגילה) בסיס חנרל ברנרדו אוהיגינס ריקלמהנונאטאק ליזארד(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאק ליזארד(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומינונאטאק ליזארד
 
נונאטאק ליזארד (באנגלית: Lizard Nunatak ; מילולית: נונאטאק הלטאה) הוא נונאטאק בשטח שדה השלג ניקולס, בחלקו הצפוני של האי אלכסנדר, שבאנטארקטיקה.
גובהו של הנונאטאק 800 מטרים מעל פני הים.
הנונאטאק ממוקם 12 קילומטרים מזרחית-צפונית להר קלמנט אוחרידצקי; 9 קילומטרים דרומית-מזרחית לפסגות לאנדרס שבהרי אוניברסיטת סופיה; 6.4 קילומטרים דרומית-מערבית מנונאטאק סרפנט; ו-9.38 קילומטרים צפונית - צפון-מערבית מנונאטאק טגרה שבהרי רואן.
היסטוריה > מיפוי הנונאטאק

הנונאטאק מופה בשנת 1968 על ידי הסקר האנטארקטי הבריטי.
היסטוריה > מקור השם

שמו של הנונאטאק ניתן לו בשנת 1977 על ידי הוועדה המייעצת לשמות אנטארקטיים של בריטניה.
השם הינות תיאורי. השם "לטאה" ניתן לו, בשל צורתו המזכירה נחש או לטאה (ובהתייחס לשמו של נונאטאק סרפנט הסמוך).